വെള്ളിക്കര ചോതി

കേരളത്തിൽ നിരവധിയായ സാമൂഹ്യ മുന്നേറ്റങ്ങൾക്കു നേതൃത്വം നൽകിയ നേതാവായിരുന്നു വെള്ളിക്കര ചോതി . ശ്രീ മൂലം പ്രജാ സഭാ അംഗമായി നോമിനേറ്റ് ചെയ്യപ്പെട്ടിരുന്നു.https://newspaper.mathrubhumi.com/features/sunday-special/sunday-special-1.8000632
ജീവിതരേഖ
തിരുവല്ല സ്വദേശിയായ ദൈവത്താന്റെയും അഴകിയുടെയും പുത്രനായിരുന്നു. വെള്ളിക്കര പ്രദേശത്തെ പുള്ളോലിക്കൽ എന്ന പുലയ കുടുംബത്തിൽ ജനിച്ച  മത്തായിയാണ് വെള്ളിക്കര ചോതിയായി പ്രസിദ്ധനായത്. മത്തായി ആശാൻ എന്ന പേരിൽ തിരുവല്ലയിലെ ചർച്ച് മിഷൻ സൊസൈറ്റിയുടെ സുവിശേഷകനായി പ്രവർത്തിച്ചു. 1912 ൽ അയ്യങ്കാളിയുമായി ചേർന്ന് തിരുവല്ലയിലും മധ്യ തിരുവിതാംകൂറിലും സാധു ജന പരിപാലന സംഘത്തിന്റെ പ്രവർത്തനങ്ങൾ വ്യാപിപ്പിച്ചു. കൃസ്ത്യാനികൾക്ക് അക്കാലത്ത് പ്രജാസഭയിൽ നോമിനേറ്റ് ചെയ്യാൻ കഴിയുമായിരുന്നില്ല. അതിനാൽ ചോതി എന്ന പേര് സ്വീകരിച്ചു. 1914 ൽ ശ്രീമൂലം പ്രജാസഭാമെമ്പറായി നോമിനേറ്റുചെയ്യപ്പെട്ടു. https://ambedkar.nspire.in/Ayyan%20kali.html

സഞ്ചാര സ്വാതന്ത്യ്രത്തിനു വേണ്ടിയും വിദ്യ അഭ്യസിക്കാനുള്ള അവകാശത്തിനു വേണ്ടിയും നടന്ന നിരവധി സമരങ്ങൾക്ക് നേതൃത്വം നൽകി. തിരുവല്ലാക്കടുത്ത് വിദ്യാലയ പ്രവേശനത്തിനായി നടന്ന പുല്ലാട്ട് സമരത്തിന്റെ മുന്നണിയിൽ ചോതിയായിരുന്നു. 1913-14 കാലഘട്ടങ്ങളിൽ കൊല്ലം പെരിനാട്ടു നടന്ന കല്ലമാല സമര പ്രദേശങ്ങൾ സന്ദർശിക്കുകയും പീഡിതരുടെ ഭയാശങ്കകളകറ്റാൻ പ്രവർത്തിക്കുകയും ചെയ്തു. അയ്യൻകാളിയുടെ ശ്രമഫലമായി ചങ്ങനാശ്ശേരി  പരമേശ്വരൻ പിള്ളയുടെ അധ്യക്ഷതയിൽ ചേർന്ന യോഗത്തിൽ  വെള്ളിക്കര ചോതി സരസ ഗംഭീരമായി പ്രസംഗിച്ചതായി മിതവാദി  പത്രം റിപ്പോർട്ടു ചെയ്തിരുന്നു. നിരവധി സ്ഥലങ്ങളിൽ അവകാശ സ്വാതന്ത്യ  സമരങ്ങൾക്കു ചോതി നേതൃത്വം നൽകി. 1921 ൽ എരുമേലിക്കു  തെക്കുഭാഗത്ത് എണ്ണൂറാം വയൽ എന്ന സ്ഥലത്തു നടന്ന കാർഷിക കലാപം ചരിത്ര പ്രസിദ്ധമാണ്. 

അവിവാഹിതനായിരുന്ന അദ്ദേഹം ജീവിതത്തിന്റെ അവസാനകാലഘട്ടത്തിൽ ദാരിദ്ര്യവും രോഗപീഡയും നിമിത്തം ഏറെ ബുദ്ധിമുട്ടി. തിരുവനന്തപുരം ജനറൽ ആശുപത്രിയിൽ ചികിത്സയിൽ കഴിഞ്ഞുവെങ്കിലും   1927 ജനുവരി 23 ന് മരണപ്പെട്ടു. പാളയം പള്ളി ശ്മശാനത്തിൽ അയ്യങ്കാളിയുടെ ഇടപെടലിനെത്തുടർന്ന് മൃതദേഹം മറവുചെയ്തു.

അവലംബം



വർഗ്ഗം:ശ്രീമൂലം പ്രജാസഭാ അംഗങ്ങൾ
വർഗ്ഗം:നവോത്ഥാനം